на съответното сдружение или организация, работеща с коне за състезания или надбягвания.
 5.Преди издаването на нов уникален доживотен идентификационен документ в съответствие с параграфи 3 и 4 и предоставянето му на оператора на еднокопитното животно, съществуващият уникален доживотен идентификационен документ се задържа от компетентния орган или, когато е приложимо, от органа с делегирани правомощия, за да бъде обявен за невалиден, а анулирането на съществуващия идентификационен документ и издаването на новия уникален доживотен идентификационен документ се записват в компютърната база данни с позоваване на уникалния код, първоначално определен за еднокопитното животно.
 Член 22
 Заявления за идентификационни документи за еднокопитни животни, родени в Съюза, и издаване и предоставяне на такива документи
 1.Компетентният орган или, когато е приложимо, органът с делегирани правомощия в държавата членка, в която се намира животновъдният обект на раждане на еднокопитното животно, издава и предоставя по заявление на оператора уникални доживотни идентификационни документи за еднокопитни животни, различни от еднокопитни животни, посочени в параграфи 2 и 3.
 По искане на оператора компетентният орган или, когато е приложимо, органът с делегирани правомощия може да издаде уникалния доживотен идентификационен документ, посочен в първа алинея, в стандартен формат.
 2.Развъдните сдружения, които провеждат развъдни програми, одобрени в съответствие с член 8 или член 12 от Регламент (ЕС) 2016/1012 в държавата членка, в която се намира животновъдният обект на раждане на еднокопитното животно, издават по заявление на оператора разширени идентификационни документи за регистрираните еднокопитни животни, посочени в член 2, параграф 5, буква а), и за еднокопитните животни, които се записват в допълнителен раздел на родословна книга за съответната порода.
 3.Националните федерации, клонове или органи на международни организации или сдружения, работещи с коне за състезания или надбягвания в държавата членка, в която се намира животновъдният обект на раждане на еднокопитното животно, издават по заявление на оператора разширени идентификационни документи за регистрираните еднокопитни животни, посочени в член 2, параграф 5, буква б).
 4.Освен в случаите, когато и двете задачи — издаването и предоставянето на разширени уникални доживотни идентификационни документи, са делегирани на развъдни сдружения, организации и сдружения, посочени съответно в параграфи 2 и 3, компетентният орган или, когато е приложимо, органът с делегирани правомощия, предоставя уникалния доживотен идентификационен документ, издаден в съответствие с параграфи 2 или 3, на оператора заявител, посочен съответно в параграфи 2 и 3.
 5.За предоставянето на уникалния доживотен идентификационен документ в съответствие с параграф 4 компетентният орган или, когато е приложимо, органът с делегирани правомощия установява процедури за:
 а)сигурното предаване от развъдните сдружения, организациите и сдруженията, посочени съответно в параграфи 2 и 3, на:
 i)уникалния доживотен идентификационен документ, издаден в съответствие с параграф 2 или параграф 3;
 ii)информацията, която е необходимо да бъде въведена в компютърната база данни в съответствие с член 6;
 б)предоставянето на уникалния доживотен идентификационен документ на оператора, подал заявлението, посочен съответно в параграфи 2 и 3.
 Член 23
 Оперативни правила за уникалния доживотен идентификационен документ
 1.Компетентните органи или, когато е приложимо, органът с делегирани правомощия, и развъдните сдружения, организациите и сдруженията, посочени съответно в член 22, параграфи 2 и 3, гарантират, че редът и номерирането на разделите на идентификационните